Հավելված

Արտակարգ իրավիճակներինախարարի

2020 թվականի ապրիլի 14-ի

թիվ 476-L հրամանի

ԿԱՐԳ

ԱՐՏԱԿԱՐԳ ԻՐԱՎԻՃԱԿՆԵՐԻ ՆԱԽԱՐԱՐՈՒԹՅԱՆ ՓՐԿԱՐԱՐ ԾԱՌԱՅՈՒԹՅԱՆ ՔԱՂԱՔԱՑԻԱԿԱՆ ՊԱՇՏՊԱՆՈՒԹՅԱՆ ՎԱՐՉՈՒԹՅԱՆ ՔԱՂԱՔԱՑԻԱԿԱՆ ՊԱՇՏՊԱՆՈՒԹՅԱՆ ՈՒԺԵՐԻ ՀԱՎԱՔԱԿԱՆ ԿԵՆՏՐՈՆՈՒՄ ԾԱՌԱՅՈՒԹՅԱՆ ԿԱԶՄԱԿԵՐՊՄԱՆ ԵՎԻՐԱԿԱՆԱՑՄԱՆ

I. ԸՆԴՀԱՆՈՒՐ ԴՐՈՒՅԹՆԵՐ

1. Սույն կարգով կանոնակարգվում են Հայաստանի Հանրապետության (այսուհետ` ՀՀ) արտակարգ իրավիճակների նախարարության (այսուհետ` ԱԻՆ) փրկարար ծառայության (այսուհետ` ՓԾ) քաղաքացիական պաշտպանության վարչության (այսուհետ՝ Վարչություն) քաղաքացիական պաշտպանության ուժերի հավաքական կենտրոնի (այսուհետ՝ Կենտրոն) մշտական ու մարտական պատրաստականության, մարտական պատրաստության, հերթափոխային և անվտանգ ծառայության կազմակերպումն ու իրականացումը:
2. Կենտրոնն իր գործունեությունն իրականացնում է առաջնորդվելով ՀՀ Սահմանադրությամբ, Փրկարար ծառայության մասին, Քաղաքացիական պաշտպանության ստորաբաժանումների մասին, Փրկարար ծառայության կանոնագիրքը հաստատելու մասին ՀՀ օրենքներով, սույն կարգով, Արտակարգ իրավիճակների նախարարի և ԱԻՆ ՓԾ տնօրենի հրամանների պահանջներով:

**2. ՄՇՏԱԿԱՆ ՊԱՏՐԱՍՏԱԿԱՆՈՒԹՅԱՆ ԵՎ ՄԱՐՏԱԿԱՆ ՊԱՏՐԱՍՏՈՒԹՅԱՆ ԿԱԶՄԱԿԵՐՊՈՒՄՆ ՈՒ ԻՐԱԿԱՆԱՑՈՒՄԸ**

1. Կենտրոնը` հանդիսանալով Արտակարգ իրավիճակների նախարարության փրկարար ծառայության առավել բարդ պայմաններում փրկարարական և այլ անհետաձգելի վթարավերականգնողական աշխատանքների (այսուհետ` ՓԱՎԱ) իրականացման հիմնական ստորաբաժանումներից մեկը, հանդիսանում է մշտական պատրաստականության ստորաբաժանում։ Արտակարգ իրավիճակների ժամանակ Կենտրոնը գործում է համաձայն վերադաս հրամանատարության կողմից կայացված որոշումների և իրավիճակից կախված՝ համապատասխան առաջադրված խնդիրների։ Կատարում է քաղաքացիական պաշտպանության հիմնական միջոցառումներ, փրկարարական, վթարային-փրկարարական, անհետաձգելի վթարավերականգնողական և հրդեհաշիջման աշխատանքներ, հատուկ օբյեկտների պահպանություն պահակա-պարետային ծառայություն, ինչպես նաև անհրաժեշտ սակրավորային աշխատանքներ։
2. Կենտրոնի ստորաբաժանումների մշտական պատրաստականությունը ներառում է ստորաբաժանումների նախանշված խնդիրների կատարման համար ամենօրյա գործունեության բոլոր տարրերի, ըստ սահմանված օրակարգի` խաղաղ ժամանակաշրջանում պլանավորումն ու իրականացումը: Կենտրոնի ստորաբաժանումների մշտական պատրաստականությունն իր հերթին ներառում է նաև Կենտրոնի անձնակազմի մարտական պատրաստությունը, ըստ որի էլ իրականացվում է ստորաբաժանումների ամենօրյա ուսուցումը, ուսուցման գործընթացի փաստաթղթավորումը, վարժանքների պլանավորումն ու անցկացումը, հրշեջ-փրկարարական աշխատանքները և ամենօրյա հերթափոխային ծառայությունը:
3. Կենտրոնի մշտական պատրաստականութան համար պատասխանատու է Կենտրոնի պետը, Կենտրոնի մարտական պատրաստության պլանավորման համար` Կենտրոնի պետի տեղակալը, Կենտրոնի նյութատեխնիկական և թիկունքային ապահովման համար` Կենտրոնի ավագ հրահանգիչը:
4. Կենտրոնի մարտական պատրաստության պլանից բխում է Կենտրոնի ջոկատների ծառայության և, ըստ իրենց առանձնահատկությունների և գործառույթների, մարտական պատրաստության պլանավորումն ու իրականացումը:
5. Կենտրոնում ծառայությունն ու մարտական պատրաստությունը կազմակերպվում և իրականացվում է ըստ օղակների, խմբերի և ջոկատների: Մարտական պատրաստության հիմնական խնդիրը` ստորաբաժանումներում ամենօրյա ուսուցման կազմակերպումն ու անցկացումն է, որն իր մեջ ներառում է տեսական և գործնական պարապմունքներ, վարժանքների պլանավորում ու անցկացում:
6. Կենտրոնում ուսուցման գործընթացը կազմակերպվում է հետևյալ կերպ` Կենտրոնի պետի տեղակալի կողմից մշակվում է մարտական պատրաստության պլան, որի հիման վրա ջոկատներում մշակվում են ամսական աշխատանքային պլաններ, իսկ խմբերում` շաբաթական պարապմունքների դասացուցակներ:
7. Մարտական պատրաստության տարեկան և ամսական աշխատանքային պլաններն ու շաբաթական պարապմունքների դասացուցակները համաձայնեցվում և հաստատվում են`
8. Կենտրոնի մարտական պատրաստության պլանը կազմվում է Կենտրոնի պետի տեղակալի կողմից համաձայնեցվում է Վարչության հետ և հաստատվում Կենտրոնի պետի կողմից.
9. Ջոկատի մարտական պատրաստության ամսական աշխատանքային պլանը կազմվում է Ջոկատի հրամանատարի կողմից և հաստատվում` Կենտրոնի պետի կողմից.
10. Խմբի շաբաթական պարապմունքների դասացուցակը կազմվում է խմբի պետի կողմից և հաստատվում Ջոկատի հրամանատարի կողմից:
11. Կենտրոնի մարտական պատրաստության և Ջոկատի աշխատանքային ամսական պլաններում ներառվում են նաև վերադաս և համագործակցող ստորաբաժանումների կողմից անցկացվող միջոցառումները, որոնց ներգրավվում են Կենտրոնի ջոկատները, խմբերը, օղակները կամ ողջ անձնակազմը:
12. Մարտական պատրաստության պլաններում ներառվում են նաև Կենտրոնի հրամանատարական, ինքնուրույն պատրաստության և առօրյա այլ խնդիրների իրականացման, առանձին հարցերով անձնակազմի ուսուցման միջոցառումները` առանձին պլաններով և ծրագրերով նախատեսված միջոցառումներ: Հանկարծակի ծագած միջոցառումները (հարցերը) կարող են ներառվել ջոկատների ամսական մարտական պատրաստության պլաններում:
13. Ուսուցման կազմակերպման և իրականացման ընթացքում առանձնահատուկ ուշադրություն դարձնել`
14. թեմատիկ պլան-ժամահաշվարկներում Կենտրոնի ստորաբաժանումների հաշվետու տարվա ընթացքում անցկացվելիք մարտական պատրաստության առարկաների ցանկում, ստորաբաժանումների հիմնական խնդիրներից բխող անձնակազմի պարապմունքների ընդհանուր թեմաների և դասաժամերի արդյունավետ բաշխվածության, յուրաքանչյուր պաշտոնատար անձի համար մեկ աստիճան բարձր պարտականությունների և անձնակազմի փոխատեղելիության հարցերի ընդգրկման վրա.
15. ըստ ուսուցանվող թեմաների, պարապմունքների, անցկացված պարապմունքների ժամաքանակի և պարապմունքների ղեկավարների պատրաստվածության վրա.
16. պարապմունքների ղեկավարների կողմից կազմված պլան-համառոտագրերի կամ կոնսպեկտների որակի, ինչպես նաև լուսաբանվող թեմայի կարևոր հարցերի ընդգրկվածության վրա.
17. խմբերում կազմվող շաբաթական պարապմունքների դասացուցակների վրա.
18. ըստ խմբերի մարտական պատրաստության հաշվառման մատյանների վարման որակի և ըստ նշանակության խնդիրների կատարման նորմատիվների հանձնման, շարային, ֆիզիկական, կրակային և պաշտպանություն զանգվածային խոցման զենքից (ՊԶԽԶ) պատրաստության ստուգարքների ընդունման վրա.
19. առանձին ղեկավարող փաստաթղթերի յուրացման և ստուգողական պարապմունքների ու ստուգարքների անցկացման և անձնակազմի առաջադիմության ապահովմանն ուղղված լրացուցիչ պարապմունքների կազմակերպման և իրականացման վրա:
20. Կենտրոնի անձնակազմի մարտական պատրաստության ընդհանուր ղեկավարումն իրականացնում է Կենտրոնի պետը և անձամբ ղեկավարում Կենտրոնի հիմնական խնդիրների թեմաներով անցկացվող վարժանքներն ու ուսումնավարժությունները:
21. Կենտրոնի պետի տեղակալը պատասխանատու է Կենտրոնի հիմնական խնդիրների թեմաներով անցկացվող վարժանքների ու ուսումնավարժությունների ղեկավարող և պլանավորող փաստաթղթերի մշակման և Կենտրոնի բոլոր ստորաբաժանումներում մարտական պատրաստության անցկացման համար, հսկողություն է սահմանում ջոկատների կողմից պարապմունքների որակյալ անցկացման և տարեկան առնվազն երկու անգամ կազմակերպում է ջոկատների անձնակազմի մարտական պատրաստության ստուգարքներ, բոլոր սահմանված կարգով և կանոններով:
22. Ջոկատի հրամանատարը պատասխանատու է՝
23. Ջոկատի մշտական պատրաստականության, կայուն բարոյահոգեբանական վիճակի ապահովման և մարտական պատրաստության կազմակերպման համար.
24. մասնագիտական պատրաստության կատարելագործման, սպաների և ենթասպաների հետ հրամանատարական պատրաստության կազմակերպման համար.
25. ուսումնավարժությունների, վարժանքների և Ջոկատի ստորաբաժանումներում պարապմունքների կազմակերպման համար:
26. Ջոկատի հրամանատարի տեղակալը՝
27. պատասխանատու է Ջոկատի մասնագիտական պարապմունքների պլանավորման համար.
28. Հսկում է խմբերի դասացուցակների կազմման և ուսուցման գործընթացի կազմակերպման աշխատանքները և անձամբ անց է կացնում հատուկ տակտիկական և նեղ մասնագիտական պարապմունքներ, վարժանքներ.
29. ստուգում է Ջոկատի ստորաբաժանումներում մարտական պատրաստության կազմակերպումն ու ընթացքը.
30. հսկում է բացահայտված թերությունների վերացման ընթացքը և ստորաբաժանումների հրամանատարներին ցուցաբերում է անհրաժեշտ մեթոդական և գործնական օգնություն պարապմունքների կազմակերպման ու անցկացման գործում.
31. առնվազն տարին երկու անգամ կազմակերպում է ջոկատների անձնակազմի կողմից անցկացված թեմաներով ստուգողական պարապմունքներ` ստուգարքների հանձնմամբ.
32. անձամբ է կազմում Ջոկատի վարժանքների ղեկավարող և պլանավորող փաստաթղթերը:
33. Խմբի պետը՝
34. պատասխանատու է Խմբի մշտական պատրաստականության և մարտական պատրաստության կազմակերպման և պարապմունքների անցկացման համար.
35. Կազմում է շաբաթական պարապմունքների դասացուցակը և խմբի կազմում ընդգրկված օղակների անձնակազմերի հետ անցկացնում պարապմունքներ.
36. մշտապես անց է կացնում ստուգողական պարապմունքներ և ստուգարքներ ենթակա անձնակազմի առաջադիմությունը վերահսկելու համար:
37. Օղակի հրամանատարը՝

1) պատասխանատու է Օղակի մշտական պատրաստականության և օղակի անձնակազմի անդամների ուսուցման համար:

1. Օղակի հրամանատարը և առավել պատրաստված փրկարարները կազմում են պլան-համառոտագրեր կամ կոնսպեկտներ և դրանք ներկայացնում Խմբի պետի հաստատմանը ու օղակի անձնակազմի հետ անցկացնում մարտական պատրաստության պարապմունքներ:
2. Պարապմունքների անցկացման ընթացքում յուրաքանչյուր ուսուցանվող պարտավոր է ունենալ կոնսպեկտավորման տետր՝ մատուցվող նյութը գրառելու համար:
3. Ջոկատներում յուրաքանչյուր օր (բացի ուրբաթ, շաբաթ և կիրակի օրերից), հերթապահ օղակի հետ համապատասխան Խմբի պետը կազմակերպում և անց է կացնում մարտական պատրաստության պարապմունքներ:
4. Կենտրոնի մարտական պատրաստության պլանից ելնելով, խմբերի պետերը Ջոկատի հրամանատարի և նրա տեղակալի կողմից տրված ցուցումներին համապատասխան, յուրաքանչյուր շաբաթվա ուրբաթ օրը, մինչև ժամը 17:00-ն Ջոկատի հրամանատարի հաստատմանն են ներկայացնում հաջորդ շաբաթվա դասացուցակը և պլան-համառոտագրերը, անհրաժեշտության դեպքում տվյալ դասացուցակում, որպես պարապմունքների ղեկավարներ կարող են ընդգրկված լինել նաև Ջոկատի հրամանատարն ու նրա տեղակալը, ինչպես նաև օղակների հրամանատարները և առավել պատրաստված փրկարար ծառայողները:
5. Կենտրոնի կազմով, համապատասխան թեմատիկ պլանով՝ սահմանված կարգով, Կենտրոնի պետի ու նրա տեղակալի ղեկավարությամբ նախատեսվում և անց են կացվում պարապմունքներ, վարժանքներ և ուսումնավարժություններ, որոնց ընթացքում, որպես պարապմունքի ղեկավարներ, կարող են ընդգրկված լինել նաև ջոկատների հրամանատարները և Կենտրոնի ավագ հրահանգիչը:
6. Ամենօրյա մարտական պատրաստության պարապմունքները Կենտրոնում, ըստ օղակների, անցկացնել յուրաքանչյուր շաբաթ, նախատեսելով չորս օր, յուրաքանչյուր օր նախատեսելով երկու պարապմունք` երկու ուսումնական առարկայից, ժամը 10:00-ից մինչև 12:00-ն` յուրաքանչյուրը 45 րոպե տևողությամբ և 15 րոպեանոց ընդմիջումներով, իսկ ժամը 14:00-ից մինչև 16:00-ն հատկացնել անձնակազմի ինքնապատրաստությանը:
7. Հրշեջ-փրկարարական, սակրավորական և այլ փրկարարական ու անհետաձգելի վթարավերականգնողական աշխատանքների իրականացման, կամ վերադասի կողմից նախատեսված հրատապ միջոցառումների կատարման անհրաժեշտության դեպքերում, մարտական պատրաստության պարապմունքներն ընդհատվում են:

**3. ՀԵՐԹԱՓՈԽԱՅԻՆ ԾԱՌԱՅՈՒԹՅԱՆ ԿԱԶՄԱԿԵՐՊՈՒՄԸ**

1. Կենտրոնի կազմում ընդգրկված ջոկատներում սահմանված է հերթափոխային ծառայություն:
2. Յուրաքանչյուր ամսվա վերջին աշխատանքային ուրբաթ օրը Կենտրոնի պետի հաստատմանն են ներկայացվում հաջորդ ամսվա հերթապահության գրաֆիկները, որոնք կազմվում են համապատասխան ջոկատի հրամանատարի կողմից:
3. Համապատասխան ջոկատի տվյալ ամսվա հերթապահության գրաֆիկի մեջ արտացոլվում է հերթապահող օղակների կազմն՝ ըստ փրկարարական ծառայողների և ամսվա օրերի:
4. Հերթափոխային ծառայության ընթացքում, հերթապահ անձնակազմից որևէ մեկի հիվանդանալու դեպքում, կազմակերպվում է հիվանդի մոտակա բուժհաստատություն դիմելու գործընթացը, բուժհաստատության կողմից տրվում է համապատասխան տեղեկանք կամ անաշխատունակության թերթիկ:
5. Հրշեջ-փրկարարական պարետային ջոկատում առկա չորս օղակները միմյանց հերթափոխելով կատարում են շուրջօրյա հերթապահություն:
6. Հերթափոխի կազմում ընդգրկված են` օղակի հրամանատարը, ավագ հրշեջ-փրկարարը, հրշեջ-փրկարարը, վարորդ-փրկարարը և պահակապետի օգնականը (քաղաքացիական աշխատակից):
7. Տվյալ հերթափոխում օղակի հրամանատարը հանդիսանում է որպես Կենտրոնի հերթապահ, որը զինվում է ՊՄ տեսակի ատրճանակով: Նրա անմիջական հսկողության և պահպանության տակ է գտնվում զինանոցը:
8. Ավագ հրշեջ-փրկարարը հանդիսանում է որպես Կենտրոնի հերթապահի օգնական:
9. Հրշեջ-փրկարարը, վարորդ-փրկարարը և պահակապետի օգնականը կատարում են պարեկի պարտականությունները:
10. Հերթափոխային ծառայություն իրականացնող հերթապահ օղակի պահպանության տակ է գտնվում Կենտրոնի տեղակայման տարածքը` մի շարք պահեստներով և շենք-շինություններով:
11. Բացի պահակապետի օգնականից (քաղաքացիական աշխատակից), մնացած ծառայողները զինվում են սվին-դանակներով: Բացի պահակային ծառայությունից, տվյալ Ջոկատի վրա դրվում է հրշեջ-փրկարարական խնդիր:
12. Հրշեջ-փրկարարական և ինժեներական ջոկատի կազմում ընգրկված չորս օղակները, միմյանց հերթափոխելով կատարում են շուրջօրյա հերթափոխային ծառայություն:
13. Հերթապահությանը ընդգրկվում են` օղակի հրամանատարը, սակրավորները և վարորդ-սակրավորները:
14. Օղակի հրամանատարը հանդիսանում է որպես տվյալ հերթափոխի հերթապահ:
15. Հերթապահ օղակը սպասարկում է սակրավորական կանչերը և ներգրավվում է հրշեջ-փրկարարական կանչերին:
16. Տվյալ ջոկատի վրա դրվում են նաև պայթեցման աշխատանքների իրականացումը` վտանգավոր քարաթափման տեղամասերում ստիպողական քարաթապման կամ փլուզմամբ սպառնացող կոնստրուկցիաների և կառույցների պայթեցման ճանապարհով փլուզման համար:
17. Կենտրոնի հատուկ օբյեկտների պահպանության (այսուհետ` ՀՕՊ) Տաուշի թիվ 115 և Նոյեմբերյանի թիվ 116 ՀՕՊ հրշեջ-փրկարարական (այսուհետ` ՀՓ) ջոկատներում ՀՓ խմբերում (թվով 12 բնակավայրեր) կատարվում է հերթափոխային ծառայություն՝ յուրաքանչյուր բնակավայրում ՀՕՊ ՀՓ խմբի կազմով:
18. Ջոկատներում հերթապահությանը ընդգրկված օղակների ողջ անձնակազմը միմյանց հերթափոխելով կատարում են շուրջօրյա հերթապահություն:
19. Հերթապահությանը ընդգրկվում են օղակի հրամանատարը, ավագ հրաձիգը, չորս հրաձիգները և վարորդ-հրաձիգը:
20. Հատուկ օբյեկտների պահպանության հրշեջ-փրկարարական խմբերի վրա դրված են տեղակայման բնակավայրերի զինված պարեկավորում (բացառությամբ՝ Նոյեմբերյանի ՀՕՊ ՀՓՋ Դովեղի և Տաուշի ՀՕՊ ՀՓՋ Չորաթանի ՀՕՊ ՀՓ խմբերի) և ըստ սպասարկման տարածքների, հրշեջ-փրկարարական և կենցաղային կանչերի սպասարկում:
21. Կենտրոնի պետի տեղակալի, ջոկատների հրամանատարների և խմբերի հրամանատարների կողմից ժամը 09:05-ից 09:15-ն իրականացվում է հերթապահ հերթափոխների հրահանգավորում:
22. Ոչ աշխատանքային օրերին (շաբաթ և կիրակի) հերթապահություն ստանձնող անձնակազմը հրահանգավորվում է չորեքշաբթի և հինգշաբթի օրերին համապատասխանաբար, իսկ տոնական օրերին՝ նախորդ հերթապահությունը հանձնելու օրը:
23. Կենտրոնի և դրա ստորաբաժանումների մասին շարային գրությունները վերադասության կարգով ներկայացվում եմ Վարչություն` մինչև ժամը 09:20-ը։

Կենտրոնի ՀՕՊ ՀՓ ջոկատները յուրաքանչյուր օր, սահմանված կարգով, ԱԻՆ ՓԾ ՔՊՎ ՔՊՈՒՀԿ Տաուշի թիվ 115 և Նոյեմբերյանի թիվ 116 ՀՕՊ հրշեջ-փրկարարական ջոկատների հերթափոխերում ընդգրկված անձնակազմի և տեխնիկայի մասին ԱԻՆ ՓԾ Տավուշի մարզային փրկարարական վարչության ՃԿԿ են փոխանցում անհրաժեշտ տեղեկատվության:

1. Օրվա հերթապահ հերթափոխի հանգստի ժամերն են.
2. Կենտրոնի հերթապահի համար` ժամը 22:00-ից 02:00-ը (հերթապահությունում հատկացված հանգստի սենյակում).
3. Կենտրոնի հերթապահի օգնականի համար` ժամը 02:00-ից 06:00-ը (հերթապահությունում հատկացված հանգստի սենյակում).
4. Պարեկների համար` ըստ սահմանված գրաֆիկի.
5. Կենտրոնի ՀՕՊ ՀՓ ջոկատների պարեկախմբի համար` ըստ գրաֆիկի (հենակետում հատկացված հանգստի սենյակում):
6. Կենտրոնի ՀՕՊ ՀՓ ջոկատի հրամանատարները և Կենտրոնի ՀՕՊ ՀՓ ջոկատների ՀՕՊ ՀՓ խմբերի պետերը՝
7. Կենտրոնի ՀՕՊ ՀՓ ջոկատների ՀՕՊ ՀՓ խմբերի տեղակայման բնակավայրերում պարեկային ծառայությունը կազմակերպում և իրականացնում են երկու հերթափոխով (հերթափոխի կազմը երկու փրկարարական ծառայող).
8. յուրաքանչյուր հերթափոխի ծառայության տևողությունը սահմանում են 2 ժամ.
9. սահմանում և հաստատում են ծառայության երթուղին.
10. պահակախմբերի հերթափոխն իրականացվում է խմբերի պետերի ներկայությամբ.
11. ամեն օր՝ առավոտյան ժամը 08:30-ին ծառայության ընթացքի մասին` ըստ վերադասության զեկուցում են Կենտրոնի պետին: Հանկարծակի ծագած խնդիրների և կանչերի դեպքում` անհապաղ: Արտակարգ իրավիճակների կամ կենցաղային կանչերին արձագանքման մասին զեկուցում են սահմանված կարգով։ Այդ մասին պարտադիր կերպով զեկույց են ներկայացնում նաև ԱԻՆ ՓԾ Տավուշի մարզային փրկարարական վարչության ՃԿԿ և բոլոր նախատեսված աշխատանքներն ու գործողություններն իրակացնում համապատասխան ցուցումների ու հրահանգների համաձայն:
12. Կենտրոնի և ՀՕՊ ՀՓ ջոկատներում պարեկային ծառայությունն իրականացվում է ԿՁ-7,62 մմ ինքնաձիգով:
13. Հերթափոխային ծառայությունը կազմակերպվում ու իրականացվում է Կենտրոնի պետի տեղակալի կողմից կազմված և Կենտրոնի պետի կողմից հաստատված հրահանգների համաձայն:

**4. ԶԵՆՔԻ, ԶԻՆԱՄԹԵՐՔԻ ՀԱՏԿԱՑՈՒՄԸ, ՀԱՇՎԱՌՈՒՄԸ ԵՎ ՊԱՀՊԱՆՈՒՄԸ**

1. Զենքն ու զինամթերքը ստորաբաժանումներում պահվում է մետաղյա ճաղացանց ունեցող պատուհաններով առանձին սենյակներում, որոնք մշտապես պետք է գտնվեն օրվա վերակարգի հսկողության տակ՝ փակված կողպեքով և կնքված մետաղական կնիքով:
2. Զինասենյակի կահավորված ձայնաազդանշանային համակարգը մշտապես միացվում է Ջոկատի հերթապահի ղեկավարման վահանակին:
3. Ինքնաձիգները, պահեստատուփերը, ենթապայուսակները, սվին-դանակները պահվում են զինաբուրգերում, իսկ ատրճանակներն ու զինամթերքը՝ կողպեքով փակվող մետաղյա պահարաններում կամ դարակներում` արկղերում:
4. Զենքի պահասենյակում փակցվում է գույքացուցակ, որի մեջ գրանցվում է այդ սենյակում պահվող նյութական միջոցների անվանումը, գրանցված համարը և քանակը զինամթերքի արկղերը, պահարանները և այլ գույքը:
5. Զենքի պահասենյակում են պահվում նաև զրահաբաճկոնները և սաղավարդները:
6. Յուրաքանչյուր պահարանի (զինադարակի) վրա ամրացվում են ցուցակներ, որոնց վրա նշվում են ստորաբաժանումը, պատասխանատու անձի կոչումը, ազգանունը, անվան և հայրանվան սկզբնատառերը, պահարանի և կնիքի համարը:
7. Զինաբուրգերում (պահարանում) կախվում է զինապահարանում գտնվող զենքի ցուցակ գույքացուցակ, որի մեջ նշվում է պահվող զենքի, զինամթերքի, գույքի տեսակն ու քանակը:
8. Զինաբուրգերում յուրաքանչյուր բնի վրա ամրացվում է ցուցանակ, որի վրա նշվում է զենքի տեսակն ու համարը, փրկարարական ծառայողի կոչումը, ազգանունը, անվան և հայրանվան սկզբնատառերը:
9. Կենտրոնի, խմբերի և ջոկատների սպաների (ենթասպաների) անձնական զենքը, փամփուշտները պահվում են կողպեքով փակվող մետաղյա պահարանում:
10. Զենքի և զինամթերքի բացթողումն ու ընդունումն իրականացվում է հերթապահի միջոցով՝ կատարելով գրառումներ զենք-զինամթերքի հատկացման-հաշվառման մատյանում:
11. Զենքի հանձնման և ընդունման ժամանակ պարտադիր ստուգվում են զենքի համարն ու լրակազմը:
12. «Տագնապ» հայտարարելիս ամրակցված զենք-զինամթերքը և հաշվեցուցակային ատրճանակները ստանում են զենքի փոխարինման քարտերով:
13. Զինաբուրգերը և սենյակները կնքվում են հերթապահի, իսկ զինամթերքի արկղերը՝ Խմբի պետի (Ջոկատի հրամանատարի պետի) մետաղական կնիքներով:
14. Զենքի պահասենյակի և զինաբուրգերի բանալիները մշտապես գտնվում են հերթապահի, իսկ զինամթերքի արկղերի բանալիները` խմբի պետի մոտ (բացառելով բանալին կողմնակի անձանց տալը կամ ժամանակավորապես փոխանցելը):
15. Զենքի պահասենյակի և զինաբուրգերի պահեստային բանալիները գտնվում են ստորաբաժանման (ջոկատի, խմբի) հրամանատարի մոտ (կողպեքով փակվող մետաղյա պահարանի կնիքված դարակում):
16. Զինասենյակները կողպվում են կախովի կողպեքով:
17. Ստորաբաժանումների «Տագնապ» ազդանշանով դուրս գալու ժամանակ՝ զենք-զինամթերքի հատկացման ու հաշվառման գրքում նախօրոք կատարվում են գրառումներ և զենքը բացթողնելուց (զենք-զինամթերքի հատկացման և հաշվառման գրքում) ստորագրելու իրավունքը վերապահվում է խմբերի պետերին:
18. Ջոկատում (ստորաբաժանումում) առկա զենք-զինամթերքի պահպանման, շահագործման և առկայության ստուգումը կատարվում է յուրաքանչյուր պաշտոնատար անձի կողմից՝ ըստ սահմանված գրաֆիկի և Փրկարարական ծառայության կանոնակարգով սահմանված ժամկետների:
19. Ստուգումների արդյունքների մասին կատարվում են գրառումներ համապատասխան մատյաններում:
20. Զենք-զինամթերքի պահպանման, հաշվառման, բացթողման և ընդունման համար նշանակվում են պատասխանատուներ` պատասխանատու անձ և նրան փոխարինող`
21. Կենտրոնում պատասխանատու և որպես նրան փոխարինող նշանակվում են համապատասխանաբար հրշեջ-փրկարարական պարետային ջոկատի հրամանատարը և նրա տեղակալը.
22. Կենտրոնի ՀՕՊ ՀՓ ջոկատներում` խմբերի պետերը, որպես պատասխանատու և նրանց փոխարինող 1-ին օղակի հրամանատարները:

**5. ԾԱՌԱՅՈՒԹՅԱՆ ԿԱԶՄԱԿԵՐՊՄԱՆ ԸՆԹԱՑՔՈՒՄ ԱՆՎՏԱՆԳՈՒԹՅԱՆ ԿԱՆՈՆՆԵՐԻ ԱՊԱՀՈՎՈՒՄԸ**

1. Կենտրոնի յուրաքանչյուր պաշտոնատար անձ պարտավոր է փրկարարական տեխնիկայի, սպառազինության ու այլ միջոցների հետ աշխատելու, պարապմունքներ, վարժանքներ և ուսումնավարժություններ անցկացնելու ընթացքում հսկողություն իրականացնել իր ենթակա անձնակազմի կողմից անվտանգության պահանջների կատարման նկատմամբ:
2. Յուրաքանչյուր ամսվա սկզբին Կենտրոնում ողջ անձնակազմի հետ անցկացվում է անվտանգության կանոնների պահպանման վերաբերյալ հրահանգավորում, իսկ հերթափոխային ծառայություն կատարող անձնակազմի հետ` յուրաքանչյուր օր, հրահանգավորվելիս հրահանգավորվում են նաև ծառայության կատարման ժամանակ անվտանգության կանոնների պահպանման վերաբերյալ:
3. Հրահանգավորվելուց հետո անձնակազմը համապատասխան մատյանում ստորագրում է՝ նշելով օրը և ամսաթիվը:
4. Կենտրոնում ծառայության կատարման ժամանակ, իր տեղակայման կամ բնակության վայրից հեռանալու անհրաժեշտության դեպքում փրկարարական ծառայողը պարտավոր է զեկուցել ըստ վերադասության՝
5. մինչև 1 ժամ բացակայելու դեպքում՝ թույլատրում է Կենտրոնի պետը․
6. մեկ ժամից ավել բացակայելու դեպքում՝ թույլատրում է ԱԻՆ ՓԾ տնօրենը։
7. Կենտրոնի ՀՕՊ ՀՓ ջոկատներում փրկարարական ծառայողների բացակայության համար սահմանված կարգով թույլատրության առկայության դեպքերում, զեկույց է ներկայացվում ԱԻՆ ՓԾ Տավուշի մարզային փրկարարական վարչության ՃԿԿ, հերթափոխային ծառայություն կատարող անձնակազմի թվաքանակի փոփոխության վերաբերյալ։
8. Կենտրոնի փրկարարական ծառայողն անձամբ կամ ստորաբաժանման կազմում զենք, ինչպես նաև ֆիզիկական ուժ գործադրելու իրավունք ունի` Փրկարարական ծառայության կանոնագրքով նախատեսված դեպքերում և կարգով: